Ասուլիսը տապալելուց հետո ակցիայի նախաձեռնողներից մեկը՝ «Ռեստարտ» նախաձեռնության ղեկավարներից Դավիթ Պետրոսյանը, ասաց, որ իրենց նպատակն էր տապալել Քոչարյանի ասուլիսը, եւ իրենք հասան իրենց նպատակին՝ ասուլիսը տապալեցին։ «Մենք այսօր ցանկացանք եւս մեկ անգամ հիշեցնել, որ մարդասպանը Հայաստանի Հանրապետությունում ժողովրդին ասելիք չունի»,- ասաց Պետրոսյանը, եւ կողքից մեկ այլ ակտիվիստ էլ հավելեց․ «Մարդասպանն ասուլիս տալու իրավունք չունի, մարդասպանն ունի վերջին խոսքի իրավունք»։